पौलेंड के आर्टिस्ट ने सराही स्थानीय संस्कृति पर चित्रकारी
खजुराहो आर्ट फेस्टिवल में शामिल होने आए थे, युवा चित्रकार बुलावे पर धार आए
भास्कर संवाददाता | धार
पौलेंड के तीन आर्टिस्ट जिले के चित्रकारों की स्थानीय संस्कृति पर चित्रकारी की ललक देख हैरान रह गए। उन्होंने स्थानीय संस्कृति से कुछ नया निकाल करियर बनाने की यहां के कलाकारों की प्रवृत्ति को सराहा। उन्होंने स्थानीय चित्रकार अनूप श्रीवास्तव की पेंटिंग देखी। ललित कला महाविद्यालय के छात्राें का काम देखा। मांडू भी पहुंचे।
चित्रकार एन्ना, पावेल और प्रो. वाइचैक पौलेंड के पोस्क शहर से आए। अनूप के चित्र इंडाेनेशिया की प्रदर्शनी में लगे थे, तब अनूप ने इन्हें धार आने का बुलावा दिया था। वे खजुराहो में आर्ट फेस्टिवल में शामिल होने आए थे, जहां से उज्जैन, इंदौर होते हुए धार आए। इन तीनों चित्रकारों ने राजबाड़ा स्थित आर्ट गैलरी में अनूप की 5 बाय 50 फीट की बड़े आकार की भगोरिया सीरिज पर आधारित पेंटिग को देखा। उनके चित्रों के ऊपर डाक्यूमेंटरी फिल्म बनाई। पौलेंड के कलाकार मप्र के शहरों, कलाकारों, आर्ट स्टूडियो, म्यूजियम तथा आर्ट कॉलेजों में जाकर आर्ट को तथा भारत की कला को जानना चाहते हैं। चित्रों को देखकर सभी चित्रकारों ने पेटिंग कितने समय में पूरी की गई और किसने सहयोग किया आदि जानकारी ली। इस यात्रा में मिले सभी लोग और आर्ट स्टूडियो पर एक बुक बनाई जाएगी।
अनूप की पेंटिंग पौलेड़ से आए कलाकारों ने देखी।
bho_Deva hin_Deva bho_Deva hin_Deva hin_Deva hin_Deva